LATVIJAS REPUBLIKAS MINISTRU KABINETS

2015.gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Grozījumi Ministru kabineta 2006.gada 14.februāra noteikumos Nr.139**

**”Noteikumi par atsevišķu bīstamas ķīmiskas vielas saturošu iekārtu un produktu lietošanas un marķēšanas prasībām un par videi kaitīgo preču sarakstu”**

Izdoti saskaņā ar likuma “Par piesārņojumu”

11.panta otrās daļas 13.punktu

Izdarīt Ministru kabineta 2006.gada 14.februāra noteikumos Nr.139 ”Noteikumi par atsevišķu bīstamas ķīmiskas vielas saturošu iekārtu un produktu lietošanas un marķēšanas prasībām un par videi kaitīgo preču sarakstu” (Latvijas Vēstnesis, 2006, 29.nr; 2008, 153.nr.; 2009, 118.nr.; 2012, 15.nr.) šādus grozījumus:

1. Izteikt 24.1 punktu šādā redakcijā:

“24.1 Ražotāji konstruē iekārtas tādā veidā, lai lietotājs, kurš lietos iekārtas, var viegli izņemt izlietotās baterijas un akumulatorus. Ja lietotājam, kurš lietos iekārtas, nav iespējams viegli izņemt izlietotās baterijas un akumulatorus no iekārtām, ražotāji konstruē iekārtas tā, ka bateriju un akumulatoru atkritumus var viegli izņemt kvalificēti speciālisti, kuri ir neatkarīgi no ražotāja. Iekārtām, kurās ir iestrādātas baterijas un akumulatori, pievieno instrukcijas par to, kā minētās baterijas un akumulatorus var droši izņemt vai nu lietotājs, kurš lietos iekārtas, vai neatkarīgi kvalificēti speciālisti. Instrukcijās var ietvert arī informāciju lietotājam, kurš lietos iekārtas, par iekārtā iestrādāto bateriju vai akumulatoru veidiem.”

2. Papildināt noteikumus ar 29. , 30. un 31.punktu šādā redakcijā:

“29. Līdz 2015.gada 1.oktobrim ir atļauts laist tirgū šo noteikumu 17.1.apakšpunktā minētos pogveida elementus, kuros dzīvsudraba saturs nepārsniedz 2% (no svara).

30. Līdz 2016.gada 31.decembrim ir atļauts laist tirgū šo noteikumu 17.2.apakšpunktā minētās pārnēsājamas baterijas un akumulatorus (neatkarīgi no tā, vai tie ir iekļauti ierīcēs), kas satur vairāk nekā 0,002% kadmija (no svara), ko izmanto bezvada elektriskajos instrumentos.

 31. Šo noteikumu 29. vai 30. punktā minētās baterijas un akumulatorus, kuri ir laisti tirgū līdz šo noteikumu 29. vai 30. punktā minētajam termiņam un kuri pēc minētā termiņa vairs neatbilst šo noteikumu prasībām, ir atļauts tirgot līdz brīdim, kad ir pārdoti attiecīgo bateriju vai akumulatoru krājumi.”

3. Papildināt Informatīvo atsauci uz Eiropas Savienības direktīvām ar 4.punktu šādā redakcijā:

“4) Eiropas Parlamenta un Padomes 2013. gada 20.novembra Direktīvas 2013/56/ES, ar ko groza Eiropas Parlamenta un Padomes Direktīvu 2006/66/EK par baterijām un akumulatoriem, un bateriju un akumulatoru atkritumiem attiecībā uz tādu kadmiju saturošu pārnēsājamu bateriju un akumulatoru laišanu tirgū, kurus paredzēts izmantot bezvada elektriskajos instrumentos, kā arī attiecībā uz podziņelementu ar nelielu dzīvsudraba saturu laišanu tirgū un ar ko atceļ Komisijas Lēmumu 2009/603/EK.”

Ministru prezidente L.Straujuma

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K.Gerhards

Vīza:

Vides aizsardzības un reģionālās

attīstības ministrijas valsts sekretārs  G.Puķītis

21.07.2015., 14:25

416

I.Doniņa

67026515; ilze.donina@varam.gov.lv